Kanggaru

Kanggaru () atau kangguru () ialah sejenis marsupial yang tergolong dalam keluarga Macropodidae. Dalam kegunaan am istilah ini digunakan untuk menghuraikan spesies terbesar dalam keluarga tersebut, iaitu kanggaru merah, kanggaru antelop, dan kanggaru kelabu timur dan kanggaru kelabu barat dalam genus Macropus. Kanggaru endemik kepada benua Australia. Kerajaan Australia menganggarkan 42.8 juta ekor kanggaru hidup dalam kawasan tuaian komersil negara tersebut pada tahun 2019, menurun daripada 53.2 juta ekor pada tahun 2013.

Kanggaru mempunyai kaki belakang yang besar dan kuat untuk melompat, ekor yang besar dan berotot untuk mengimbangkan diri, dan kepala kecil. Kanggaru betina mempunyai kantung iaitu marsupium untuk melengkapkan perkembangan posnatum anak. Secara amnya, kanggaru yang lebih besar lebih mampu menyesuaikan diri kepada perubahan yang dibawa ke landskap Australia oleh manusia, sementara kebanyakan saudaranya yang lebih kecil pula diancam kepupusan.

Kanggaru merupakan satu ikon negara Australia: haiwan ini sering ditampilkan pada jata negara ini dan bentuk matawangnya, dan juga digunakan oleh kebanyakan pertubuhan Australia, termasuk syarikat penerbangan Qantas. Banyak pasukan sukan Australia dinama sempena kanggaru. Kanggaru juga banyak ditemui dalam filem, televisyen, mainan dan cenderamata di seluruh dunia. Kanggaru liar diburu sebagai sumber daging dan bulu, selain juga untuk mempertahankan padang ragut.

Etimologi 
Perkataan kanggaru (atau asalnya kangaroo dalam bahasa Inggeris) berasal daripada perkataan bahasa Guugu Yimidhirr gangurru yang merujuk kepada spesies kanggaru kelabu timur. Nama tersebut julung kalinya dicatat sebagai "kanguru" pada 4 Julai 1770 dalam diari ahli alamiah Joseph Banks; catatan ini berlaku di tapak pekan Cooktown moden tepi Sungai Endeavour di mana kapal  yang dipegang kuasa oleh Leftenan James Cook tersadai selama hampir tujuh minggu untuk membaiki kerosakan yang dialami selepas melanggar Terumbu Sawar Besar.

Ada satu legenda terkenal mengenai nama kanggaru ini: Leftenan James Cook dan Joseph Banks sedang meneroka tanah Australia apabila mereka menemui haiwan terbabit. Mereka menanya seorang tempatan paling dekat dijumpa nama makhluk itu. Orang tersebut menjawab "kangaroo" yang dikatakan bermaksud "saya tidak faham kamu", lalu Cook mengambil apa yang didengarnya dari mulut orang tempatan itu menjadi nama haiwan ini. Ahli anthropologi Walter Roth cuba membetulkan kesilapan ini seawal tahun 1898, tetapi sedikit sahaja orang yang ambil perhatian sehingga tahun 1972 apabila kajian ahli bahasa John B. Haviland bersama penutur bahasa Guugu Yimithirr dapat mengesahkan bahawa kata gangurru dalam bahasa mereka merujuk kepada spesies kanggaru berwarna gelap yang jarang ditemui.

Kitab Vortaro tahun 1923 menakrifkan haiwan ini paing awalnya dalam perkamusan Melayu dengan gambaran seperti suatu "tikus berkantung".

Anatomi

Tabiat

Rujukan 
Sumber utama
 Dawson, Terence J. 1995. Kangaroos: Biology of the Largest Marsupials. Cornell University Press, Ithaca, New York. Second printing: 1998. ISBN 0-8014-8262-3.
 Flannery, Timothy Fridtjof, et al. 1996. Tree Kangaroos: A Curious Natural History. Reed Books, Melbourne. ISBN 0-7301-0492-3
 Underhill D. 1993. Australia's Dangerous Creatures, Reader's Digest, Sydney, New South Wales, ISBN 0-86438-018-6
 Weldon, Kevin. 1985. The Kangaroo. Weldons Pty. Ltd., Sydney. ISBN 0-949708-22-4

Pautan luar 
 The Kangaroo Genome Project  di Universiti Kebangsaan Australia
 Courtship and Mating 
 Prehistoric mammals
 Roophilia - photographs of kangaroos and wallabies

Marsupial
Mamalia di Australia
Megafauna di Oceania